
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 311 

20 Απριλίου 1995 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ4α/3428 

Καθορισμός του τρόπου λειτουργίας της Επιστημονικής 

Επιτροπής, υποχρεώσεις και καθήκοντα των μελών αυ¬ 
τής και τρόπος εκλογής και ανόκλησης των Δ/ντών των 

τομέων της Ιατρικής Υπηρεσίας των Νοσοκομείων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΏΝ ΑΣΦΑΛΙΣΕΩΝ 

"Εχοντας υπόψη: 

1. Τις διατώξεις της παρ. 4 του όρθρου 12 του Νόμου 
1397/1983 «Εθνικό Σύστημα Υγείας». 

2. Τις διατάξεις της παρ. 7 του όρθρου 8 του Νόμου 
2194/1994 (ΦΕΚ 34 τ.Α’/16.3.1994) «Αποκατάσταση 
του Εθνικού Συστήματος Υγείας και άλλες διατάξεις». 

3. Το αριθ. 5652/94/7.3.1995 έγγραφο της Εκτελεστι¬ 
κής Επιτροπής του ΚΕ.Σ.Υ.. 

4. Την αριθ. ΔΥ3α/οικ.370/1994 κοινή απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων, για τη μεταβίβαση αρμοδιοτή¬ 
των, αποφασίζουμε: 

Καθορίζουμε την οργάνωση και λειτουργία της Επιστη¬ 
μονικής Επιτροπής των Νοσηλευτικών Ιδρυμάτων, τις 
υποχρεώσεις και τα καθήκοντα των μελών της, τα καθή¬ 
κοντα των Επιστημονικών υπευθύνων των Τμημάτων, τον 
τρόπο εκλογής και ανάκληοη των.Δ/ντών των Τομέων ως 
ακολούθως: 

"Αρθρο Πρώτο 

Μέλη της Ε.Ε. 

1. Η Ε. Ε. αποτελείται, σύμφωνα με τις διατάξεις της πα¬ 
ραγράφου 1 του άρθρου 12 του νόμου 1397/1983 από 
πέντε (5) μέλη γιατρούς ή άλλους επιστήμονες (Χημικούς, 
Βιοχημικούς, Φαρμακοποιούς, Βιολόγους) της Ιατρικής 
Υπηρεσίας του Νοσοκομείου και συγκεκριμένα: δύο (2) 
Διευθυντές, έναν (1) Επιμελητή Α', έναν (1) Επιμελητή Β 
και έναν (1) ειδικευόμενο. 

2. Γιο τα μέλη του ΔΕΠ που πλαισιώνουν τις Πανεπιστη¬ 
μιακές Μονάδες που είναι εγκατεστημένες στο Νοσοκο¬ 
μείο και για τους άλλους μη γιατρούς επιστήμονες της Ια¬ 
τρικής Υπηρεσίας, η αντιστοίχιση στους παραπάνω βαθ¬ 
μούς νοείται ως εξής: 

α) Μέλη ΔΕΠ 

αΐ, Στο βαθμό του Διευθυντή, οι τακτικοί, αναπληρωτές 
και επίκουροι Καθηγητές. 


α2. Στο βαθμό του Επιμελητή Α', οι Λέκτορες και 

α3. Στο βαθμό του Επιμελητή Β", οι Επιστημονικοί Συ¬ 
νεργάτες, εφόσον έχουν ειδικότητα, αν πρόκειται για για¬ 
τρούς. 

α4. Οι ανειδίκευτοι γιατροί Επιστημονικοί Συνεργάτες 
αντιστοιχούν στους ειδικευόμενους γιατρούς. 

β) ’Αλλοι μη γιατροί Επιστήμονες 

βΐ. Στο βαθμό του Διευθυντή, όσοι έχουν βαθμό Α’. 

β2. Στο βαθμό Επιμελητή Α", όσοι έχουν βαθμό Β" και 

β3. Στο βαθμό Επιμελητή Β', όσοι έχουν βαθμό Γ', (σύμ¬ 
φωνα με τις διατάξεις του άρθρου 34 του Νόμου 2190/ 
1994 (ΦΕΚ 28 Τ.Α73.3.1994) «Σύσταση ανεξάρτητης αρ¬ 
χής για την Επιλογή Προσωπικού και ρύθμισης θεμάτων 
διοίκησης». 

3. Δικαίωμα να εκλεγούν και να εκλέξουν έχουν όλοι οι 
γιατροί του κλάδου γιατρών Ε.Σ.Υ., του Δ.Ε.Π. και ειδικευ¬ 
όμενοι και οι άλλοι μη γιατροί Επιστήμονες της Ιατρικής 
Υπηρεσίας, που υπηρετούν στο Νοσοκομείο και τα Κέ¬ 
ντρα Υγείας με τα Ιατρεία τους, που υπάγονται στο Νοσο¬ 
κομείο. 

Γιατροί που υπηρετούν ως υπόχρεοι υπηρεσίας υπαί¬ 
θρου στα Κ.Υ. και τα Ιατρεία τους ή με οποιαδήποτε άλλη 
σχέση στο Νοσοκομείο και τα Κ.Υ., ούτε εκλέγουν, ούτε 
εκλέγονται. 

4. Στα Νοσοκομεία που έχουν εγκατασταθεί Πανεπι¬ 
στημιακές Μονάδες το ένα μέλος της Ε.Ε. είναι υποχρεω¬ 
τικά, σύμφωνα με τις διατάξεις της παρ. 1 του άρθρου 12 
του Νόμου 1397/1983 πανεπιστημιακός γιατρός. (Το 
υποχρεωτικό είναι για γιατρό και όχι άλλον επιστήμονα - 
μέλος του ΔΕΠ). Το μέλος αυτό εκλέγεται με ξεχωριστή 
ψηφοφορία από το σύνολο των μελών του ΔΕΠ, που στε¬ 
λεχώνουν τις Πανεπιστημιακές Μονάδες που λειτουργούν 
στο Νοσοκομείο. Στην εκλογή αυτή δεν συμμετέχουν οι 
γιατροί του κλάδου ΕΣΥ που τυχόν είναι αποσπασμένοι σε 
Πανεπιστημιακές Μονάδες. 

Στις περιπτώσεις αυτές που λειτουργούν Πανεπιστημια¬ 
κές Μονάδες στο Νοσοκομείο και το ένα (1) μέλος της ΕΕ 
εκλέγεται (υποχρεωτικά) από το ΔΕΠ, η εκλογή από τους 
άλλους γιατρούς και επιστήμονες της Ιατρικής Υπηρεσίας, 
περιορίζεται για τα άλλα τέσσερα (4) μέλη της ΕΕ. 

5. Για κάθε τακτικό μέλος εκλέγεται ένα αναπληρωμα¬ 
τικό. 

6. Στα Νοσοκομεία που δεν υπηρετούν ειδικευόμενοι 
γιατροί, η Επιστημονική Επιτροπή συγκροτείται από τα 
υπόλοιπα μέλη. 

Αρθρο Δεύτερο 

Γενική Συνέλευση Επιστημονικού Προσωπικού 
της Ιατρικής Υπηρεσίας 

1. Η Γ ενική Συνέλευση (Γ.Σ.) αποτελείται από τους για¬ 
τρούς του κλάδου γιατρών Ε.Σ.Υ., τους ειδικευόμενους 
και τους άλλους επιστήμονες της Ιατρικής Υπηρεσίας του 
Νοσοκομείου και των Κέντρων Υγείας και των Περιφε¬ 
ρειακών τους Ιατρείων που ανήκουν σ' αυτό (το Νοσοκο¬ 
μείο). 

Η Γ.Σ. συνέρχεται τακτικά και έκτακτα. 

2. Η Γ.Σ. συνέρχεται τακτικά μία φορά το χρόνο, ύστερα 
από απόφαση της Ε.Ε., στην οποία ορίζεται ο χώρος και ο 
χρόνος, καθφς και τα θέματα που θα συζητηθούν. 

Η απόφαση κοινοποιείται στα μέλη της Γ.Σ. δέκα (10) το 
λιγότερο μέρες πριν από την ημέρα σύγκλησής της. 

3. Έκτακτα Γ.Σ. συγκαλείται με ευθύνη της Ε.Ε. για σο¬ 
βαρό κατά την κρίση της θέμα ή ύστερα από αίτηση του 
1/4 των μελών της Γ.Σ., στην οποία αναφέρεται και το 
θέμα για το οποίο ζητήθηκε η σύγκλησή της. 

Στην περίπτωση που την έκτακτη Γ.Σ. ζητούν το 1 /4 των 
μελών αυτής, ο Πρόεδρος της Ε.Ε. είναι υποχρεωμένος να 
ορίσει την ημερομηνία σύγκλησης το αργότερο μέσα σε 
είκοσι (20) ημέρες από την ημέρα υποβολής της αίτησης. 

4. Η παρουσία στις Γ.Σ. είναι δικαίωμα αλλά και υποχρέ¬ 
ωση όλων των επιστημόνων της Ιατρικής Υπηρεσίας που 
είναι μέλη της Γ.Σ. 

Η συμμετοχή στις εργασίες των Γ.Σ. αποτελεί υπηρε¬ 
σιακή, αλλά κύρια δεοντολογική υποχρέωση όλων των επι¬ 
στημόνων της Ιατρικής Υπηρεσίας. 

5. Στις Γ.£. προεδρεύει ο Πρόεδρος της Ε.Ε., αναπλη- 
ρούμενος σε περίπτωση απουσίας του από τον Αντιπρόε¬ 
δρο της Ε.Ε. Καθήκοντα Γραμματέα εκτελεί ο Γραμμα¬ 
τέας της Ε.Ε. 

Σε περίπτωση απουσίας και του Αντιπροέδρου της Ε.Ε. 
ο Πρόεδρος της Γ.Σ. εκλέγεται από τα μέλη της Γ.Σ. με 
ψηφοφορία που γίνεται με ανάταση των χεριών, ύστερα 
από προτάσεις ή αυτσπροτάσεις. Το ίδιο ισχύει και σε πε¬ 
ρίπτωση απουσίας και του Γ ενικού Γ ραμματέα της Ε.Ε. 

Κατεξαίρεση όταν πρόκειται για εκλογο-απολογιστική 
Γ.Σ., ο Πρόεδρος και ο Γραμματέας εκλέγονται πάντοτε 
με ψηφοφορία από τα μέλη της Γ.Σ. 

6. Στις Γ.Σ. όλα τα μέλη έχουν δικαίωμα λόγου και ψή¬ 
φου. Εισηγήσεις και προτάσεις γίνονται πάντα γραπτές. 

Ο Γραμματέας της Γ.Σ. μπορεί να τηρεί πρακτικά των 
συζητήσεων σε περίληψη. 

7. Στη Γ.Σ. μπαίνει για συζήτηση κάθε θέμα που αφορά 
την Ιατρική Υπηρεσία και τη λειτουργία του Νοσοκομείου, 
σύμφωνα με την ημερήσια διάταξη που καταρτίζεται η 
Ε.Ε. ή που προτείνουν τα μέλη που ζητούν την σύγκληση 
της έκτακτης Γ.Σ. 

8. Οι αποφάσεις στις Γ.Σ. λαμβάνονται με απλή πλειο- 
ψηφία των παρευρισκομένων και δεσμεύουν την Ε.Ε. να 


τις υποβάλει με μορφή εισήγησης ή γνώμης στο Διοικητικό 
Συμβούλιο του Νοσοκομείου. 

Αρθρο Τρίτο 

Διαδικασία εκλογής μελών Ε.Ε. 

1. Κάθε τρία (3) χρόνια η Γ.Σ. εκλέγει τα μέλη της Ε.Ε., 
σύμφωνα με τα οριζόμενα στο άρθρον πρώτον της απόφα¬ 
σης αυτής. 

2. Κατά την πρώτη εφαρμογή, η Γ.Σ. συγκαλείται από 
τον Πρόεδρο του Διοικητικού Συμβουλίου του Νοσοκο¬ 
μείου. 

3. Η απόφαση για την σύγκληαη εκλογικής Γ.Σ. κοινο¬ 
ποιείται σε όλους όσους δικαιούνται να είναι μέλη της 
δέκα (10) τουλάχιστον μέρες πριν από την ημέρα σύγκλη¬ 
σης. 

4. Με ευθύνη του Προέδρου της Ε.Ε. καταρτίζεται ονο¬ 
μαστική κατάσταση όλων όσων δικαιούνται να λάβουν μέ¬ 
ρος στη Γ.Σ. αντίγραφο της κατάσχαοης αυτής διαβιβάζε¬ 
ται στον Πρόεδρο του Δ.Σ. του Νοσοκομείου μαζί με την 
απόφαση σύγκλησης της Γ.Σ. 

5. Σε περίπτωση που έχει παραιτηθεί η Ε.Ε. η κατά¬ 
σταση αυτή καταρτίζεται με ευθύνη του Προέδρου του 
Δ.Σ. του Νοσοκομείου, που αντίγραφά της παραδίνεται 
στην Εφορευτική Επιτροπή που εκλέγεται από τη Γ.Σ. για 
τη διεξαγωγή των εκλογών. 

6. Η εκλογική Γ.Σ. έχει απαρτία εφόσον παραβρίσκεται 
το 50% + 1 μελών που είναι γραμμένα οτην κατάσταση. 

Εάν δεν υπάρχει απαρτία η Γ.Σ. επαναλαμβάνεται σε 
ημερομηνία που έχει οριστεί από την αρχική απόφαση σύ¬ 
γκλησης. Και στη νέα Γ.Σ. χρειάζεται ο Ιδιος αριθμός με¬ 
λών για να υπάρχει απαρτία. 

Σε περίπτωση που δεν υπάρχει και πάλι απαρτία η Γ.Σ. 
επαναλαμβάνεται για τρίτη φορά, οπότε για να υπάρχει 
απαρτία χρειάζεται το 40% των μελών. 

7. Αφού διαπιστωθεί απαρτία η Γ.Σ. εκλέγει τον Πρόε¬ 
δρο και το Γ ραμματέα, μεταξύ των μελών της. Μέχρι να 
εκλεγεί το Προεδρείο προεδρεύει ο Πρόεδρος της Ε.Ε. 
και κατά την πρώτη εφαρμογή ο Πρόεδρος του Δ.Σ. του 
Νοσοκομείου. 

8. Αφού γίνει ο απολογισμός από την απερχόμενη Ε.Ε. 
και τοποθετηθούν τα μέλη της Γ.Σ., γίνεται εκλογή Εφο¬ 
ρευτικής Επιτροπής για τη διεξαγωγή των εκλογών, 

Η Εφορευτική Επιτροπή είναι πενταμελής και ως μέλη 
της εκλέγονται με ανάταση των χεριών, ύστερα από προ¬ 
τάσεις ή και αυτοπροτάσεις. 

α) Ένας (1) Διευθυντής. 

β) Ένας (1) Επιμελητής Α'. 

γ) Ένας (1) Επιμελητής Β'. 

δ) Ένας (1) Ειδικευόμενος και 

ε) Ένας (2) με οποιονδήπστε βαθμό. 

Για τους πανεπιστημιακούς γιατρούς και τους άλλους 
επιστήμονες ισχύουν ως προς την βαθμολογική αντιστοι¬ 
χία όσα ορίζονται στο άρθρο πρώτο της απόφασης αυτής. 

9. Τα μέλη της Εφορευτικής Επιτροπής εκλέγουν με¬ 
ταξύ τους ών Πρόεδρο της Εφορευτικής Επιτροπής. 

10. Η ε&ογή για την ανάδειξη των μελών γίνεται μετά 
από οκτώ (8) μέχρι δέκα πέντε (15) μέρες από τη σύ¬ 
γκληση της Γενικής Συνέλευσης. Η ημερομηνία ορίζεται 
από τη Γ.Σ. 

11. Όσοι δικαιούνται να υποβάλουν υποψηφιότητα, 
σύμφωνα με όσα ορίζονται στην παράγραφο 3 του άρθρου 
πρώτου, υποβάλουν γραπτή αίτηση μέχρι δύο (2) το αργό- 



ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


3333 


τερο μέρες πριν από την ημέρα της ψηφοφορίας στην 
Εφορευτική Επιτροπή. 

Η υποψηφιότητα υποβάλλεται για τακτικό ή αναπληρω¬ 
ματικό μέλος ή και για τα δύο. 

12. Η Εφορευτική Επιτροπή καταρτίζει ενιαίο ψηφο¬ 
δέλτιο, στο οποίο αναγράφονται όλοι οι υποψήφιοι κατά 
βαθμό με αλφαβητική σειρά, σε δύο σειρές, μία για τα τα¬ 
κτικά και μία για τα αναπληρωματικά μέλη. 

Η Εφορευτική Επιτροπή φροντίζει για την εκτύπωση 
ικανού αριθμού ομοιόμορφων ψηφοδελτίων. 

Αρθρο Τέταρτο 
Ψηφοφορία 

1. Η ψηφοφορία γίνεται την ημέρα που έχει οριστεί από 
τη Γ.Σ. σε χώρο που ορίζεται από την Εφορευτική Επι¬ 
τροπή, που ανακοινώνεται τρεις τουλάχιστον μέρες νωρί¬ 
τερα. Με την ίδια ανακοίνωση της Εφορευτικής Επιτρο¬ 
πής ορίζονται και οι ώρες διεξαγωγής της ψηφοφορίας. 

2. Η ψηφοφορία είναι μυστική και γίνεται με το σύστημα 
της σταυροδοσίας. Κάθε ψηφοφόρος μπορεί να βάλει 
σταυρό σε ένα μόνο υποψήφιο από κάθε βαθμίδα {Δ/ντή, 
Ε. Α\ Ε. Β' και ειδικευόμενο) για τα τακτικά μέλη και ένα για 
τα αναπληρωματικά μέλη. Τα ψηφοδέλτια που φέρουν πε¬ 
ρισσότερους από ένα σταυρό θεωρούνται άκυρα για τους 
υποψήφιους της βαθμίδας που έχει σημειωθεί ο επιπλέον 
σταυρός. 

3. Τα αναπληρωματικά μέλη εκλέγονται κι αυτά κατά 
βαθμίδα και καθένα αναπληρώνει το τακτικό μέλος της 
αντίστοιχης βαθμίδας. 

Στη βαθμίδα των Διευθυντών που εκλέγονται δύο μέλη, 
η Ε.Ε. ορίζει αμέσως μετά τη συγκρότησή της σε σώμα, 
ποιο τακτικό μέλος αναπληρώνει το κάθε αναπληρωμα¬ 
τικό. 

Αρθρο Πέμπτο 
Ενστάσεις 

1. Ενστάσεις κατά τη διεξαγωγή της ψηφοφορίας υπο¬ 
βάλλονται στην Εφορευτική Επιτροπή που αποφασίζει 
κατά πλειοψηφία. 

2. Ενστάσεις κατά του αποτελέσματος των εκλογών 
υποβάλλονται στο Δ.Σ. του Νοσοκομείου που αποφασίζει 
στην πρώτη του συνεδρίαση μετά την υποβολή της ένστα¬ 
σης. 

Άρθρο Έκτο 

Συγκρότηση της Ε. Επιτροπής 

1. Μέσα σε δέκα πέντε (15) μέρες από τη διεξαγωγή 
της εκλογής, το μέλος - Δ/ντής που έχει συγκεντρώσει 
τους περισσότερους σταυρούς συγκαλεί σε συνεδρίαση 
τα εκλεγένια τακτικά και αναπληρωματικό μέλη με θέμα 
τη συγκρότηση της Επιτροπής σε σώμα. 

Τα τακτικά μέλη εκλέγουν με μυστική ψηφοφορία τον 
Πρόεδρο μεταξύ των Διευθυντών - μελών και τον Αντιπρό¬ 
εδρο μεταξύ των Διευθυντών ή Επιμελητών - μελών, σύμ¬ 
φωνα με τις διατάξεις της παραγράφου 1 του άρθρου 12 
του Νόμου 1397/1983. 

Κατά την Ιδια συνεδρίαση εκλέγεται με τον Ιδιο τρόπο 
και Γραμματέας της Επιτροπής μεταξύ Επιμελητών Α' και 

Β’. 

2. Εάν το μέλος - Διευθυντής που συγκέντρωσε τις πε¬ 


ρισσότερες ψήφους παραλείψει να συγκαλέσει τα μέλη 
για συγκρότηση της Επιτροπής οε σώμα στην παραπάνω 
προθεσμία, τα συγκαλεί ο επόμενος σε αριθμό ψήφων. 

Μέλος που αδικαιολόγητα δεν προσέρχεται δύο φορές 
συνέχεια στη συνεδρίαση συγκρότησης, θεωρείται ότι δεν 
αποδέχεται την εκλογή του και στη θέση του καλείται ο 
πρώτος επιλσχών σε σειρά ψήφων. 

Αρθρο Έβδομο 

Εκλογή Πανεπιστημιακού γιατρού 

1. Η κατά την παράγραφο 4 του δεύτερου άρθρου της 
απόφασης αυτής, εκλογή του πανεπιστημιακού γιατρού - 
μέλους της Ε.Ε. γίνεται πέντε (5) τουλάχιστον μέρες πριν 
από την ημέρα της εκλογής των άλλων μελών της Ε.Ε. 

2. Ο Πρόεδρος της Ε.Ε. ή ο Πρόεδρος του Δ.Σ. του Νο¬ 
σοκομείου, σε περίπτωση έλλειψης Ε.Ε., συγκαλούν σε 
ορισμένη ημερομηνία, χώρο και ώρα, τα μέλη του ΔΕΠ, 
που πλαισιώνουν τις Πανεπιστημιακές Κλινικές, εργαστή¬ 
ρια και άλλες μονάδες, που είναι εγκατεστημένα και λει¬ 
τουργούν στο Νοσοκομείο, για εκλογή Εφορευτικής Επι¬ 
τροπής και ορισμέ της ημερομηνίας διεξαγωγής των εκλο¬ 
γών. 

Για τη σύνθεση της Εφορευτικής Επιτροπής, τον τρόπο 
εκλογής των μελών της κ.λπ., εφαρμόζονται ανάλογα όσα 
ορίζονται στις παραγράφους 7 και 8 του τρίτου άρθρου 
της απόφασης αυτής. 

3. Οι γιατροί - μέλη του ΔΕΠ, που επιθυμούν να θέσουν 
υποψηφιότητα για μέλη στην Ε. Ε., υποβάλλουν γραπτή αί¬ 
τηση στην Εφορευτική Επιτροπή. 

4. Οσα ορίζονται στα προηγούμενα άρθρα για την 
απαρτία της Γ.Σ., την κατάρτιση του ψηφοδελτίου και τη 
διαδικασία διεξαγωγής της ψηφοφορίας κ.λπ., εφαρμόζο¬ 
νται ανάλογα και για την εκλογή του μέλους - γιατρού του 
ΔΕΠ. 

5. Σε περίπτωση παραίτησης γιατρού - μέλους του ΔΕΠ 
που έχει εκλεγεί στην ΕΕ η αντικατάσταση για το υπό¬ 
λοιπο της θητείας γίνεται από τους κατά σειρά επιλαχό- 
ντες στο ψηφοδέλτιο της αντίστοιχης βαθμίδας. Εάν δεν 
υπάρχει γιατρός - μέλος του ΔΕΠ αντίστοιχης βαθμίδας 
για την αναπλήρωση του κενού, τότε με νέα ψηφοφορία 
από την Γ.Σ. των μελών του ΔΕΠ με την διαδικασία του άρ¬ 
θρου αυτού εκλέγεται νέο μέλος του ΔΕΠ στην ΕΕ για την 
βαθμίδα που υπάρχει το κενά. Σε περίπτωση αδυναμίας 
της Γ.Σ. των μελών της ΔΕΠ να καλύψει το κενό στην αντί¬ 
στοιχη βαθμίδα η αντικατάσταση γίνεται με ψηφοφορία 
από την Γ.Σ. του Επιστημονικού Προσωπικού της Ιατρικής 
Υπηρεσίας, για την βαθμίδα που έχει παρουσιαστεί το 
κενό. 

Άρθρο Όγδοο 

Λειτουργία Ε.Ε. 

1. Η Ε.Ε. συνεδριάζει τακτικά δύο (2) φορές το μήνα και 
έκτακτα όταν υπάρχουν σοβαρά ή επείγοντα θέματα για 
συζήτηση, ύστερα από πρόσκληση του Προέδρου. 

Η Ε.Ε. συνέρχεται σε έκτακτη συνεδρίαση εφόσον το 
ζητήσουν με έγγραφό τους προς το Πρόεδρο τα 2/3 των 
μελών της και για συγκεκριμένα θέματα. 

Επίσης ο Πρόεδρος του Δ.Σ. του Νοσοκομείου μπορεί 
να ζητήσει με έγγραφό του προς τον Πρόεδρο της Ε.Ε. 
έκτακτη συνεδρίασή της ορίζοντας και τα θέματα για τα 
οποία ζητάε ι την έκτακτη σ υνεδρίαση. 

2. Η Επιτροπή βρίσκεται σε απαρτία εφόσον είναι παρό¬ 
ντα, τα τρία τουλάχιστον από τα μέλη, μεταξύ των οποίων 
ο Πρόεδρος ή ο Αντιπρόεδρος. 

3. Οι αποφάσεις λαμβάνονται κατά πλειοψηφία των πα¬ 
ρόντων μελών. Σε ισοψηφία υπερισχύει η άποψη εκείνη 
με την οποία τάσσεται η ψήφος του Προέδρου. 

4. Ο Πρόεδρος, καταρτίζει την ημερήσια διάταξη των 
θεμάτων συζήτησης σε κάθε συνεδρίαση, την οποία και 
συναποστέλνει με την πρόσκληση, σε κάθε μέλος δύο 
τουλάχιστον ημέρες πριν από την ημέρα της συνεδρία¬ 
σης. 

Η πρόσκληση για έκτακτες συνεδριάσεις μπορεί να 
στέλνεται και αυθημερόν, εφόσον το επιβάλλει η σοβαρό¬ 
τητα ή το επείγον του θέματος για το οποίο συγκαλείται η 
έκτακτη συνεδρίαση. 

5. Η πρόσκληση με την ημερήσια διάταξη των θεμάτων, 
στέλνεται και στα αναπληρωματικά μέλη, τα οποία καλού¬ 
νται και λαμβάνουν μέρος σε κάθε συνεδρίαση και μπο¬ 
ρούν να εκφράσουν άποψη για τα θέματα της συζήτησης, 
χωρίς ψήφο εφόσον δεν αναπληρώνουν. 

Η πρόσκληση με την ημερήσια διάταξη στέλνεται επί¬ 
σης στους Διευθυντές των τομέων της Ιατρικής Υπηρε¬ 
σίας, που καλούνται και συμμετέχουν στις συνεδριάσεις 
σύμφωνα με τις διατάξεις της παραγράφου 3 του άρθρου 
12 του Νόμου 1397/1983. 

6. Σε περίπτωση απουσίας, κωλύματος ή αδυναμίας για 
οποιονδήποτε λόγο τακτικού μέλους, καλείται στις συνε¬ 
δριάσεις το αντίστοιχο αναπληρωματικό μέλος. 

7. Τον Πρόεδρο αναπληρώνει σε κάθε περίπτωση ο 
Αντιπρόεδρος. 

8. Το μέλος που απουσιάζει αδικαιολόγητα από τις συ¬ 
νεδριάσεις της Ε.Ε., περισσότερες από τρεις φορές συνέ¬ 
χεια ή περισσότερες από πέντε (5) φορές σε δέκα < 10) συ¬ 
νεχόμενες συνεδριάσεις, αντικαθίσταται. 

θ. Αντικατάσταση μέλους τακτικού ή αναπληρωματικού 
γίνεται και: 

α) Λόγω παραίτησης από τη θέση ή συνταξιοδότησης, 

β) Λόγω κατάληψης θέσης ανώτερου βαθμού, 

γ) Λόγω υποβολής παραίτησης, 

δ) Λόγω θανάτου. 

Η αντικατάσταση μέλους γίνεται για το υπόλοιπο της 
θητείας με νέα ψηφοφορία από τη Γ ενική Συνέλευση των 
μελών της Ιατρικής Υπηρεσίας ή των μελών του ΔΕΠ, εάν 
πρόκειται για το μέλος που έχει εκλεγεί απ’ αυτό, με 
εφαρμογή των αντίστοιχων διαδικασιών που ορίζονται με 
την απόφαση αυτή. 

Εάν το χρονικό διάστημα που απομένει για να συμπλη¬ 
ρωθεί η τριετής θητεία της Επιτροπής είναι έξη (θ) και λι- 
γότεροι μήνες, η αντικατάσταση γίνεται από τους κατά 
σειρά επιλαχόντες στο ψηφοδέλτιο κατά βαθμίδα. 

Μέχρι να ολοκληρωθεί η διαδικασία αντικατάστασης η 
Ε.Ε. μπορεί να συνεδριάζει με τα υπόλοιπα μέλη, εφόσον 
δεν είναι λιγότερα από τρία (3). 

Αρθρο Ένατο 
Ανάκληση μελών Ε.Ε. 

1. Κάθε μέλος της Ε.Ε. είναι ανακλητό. 

Η ανάκληση γίνεται από την Γ.Σ. των μελών της Ιατρικής 
Υπηρεσίας με μυστική ψηφοφορία. 

2. Για να κινηθεί η διαδικασία της ανάκλησης απαιτείται 
να το ζητήσουν το 40% τουλάχιστον των μελών της Ιατρι¬ 
κής Υπηρεσίας, ή των μελών του Δ.Ε.Π. αν πρόκειται για 


το Παν/κό γιατρό - μέλος, της Ε.Ε. που εκλέγεται απ’ 
αυτό. 

3. Η πρόταση του 40% των μελών υποβάλλεται γραπτά 
στον Πρόεδρο της Ε.Ε., που είναι υποχρεωμένος να συ- 
γκαλέσει έκτακτη Γ.Σ. μέσα σ’ ένα μήνα από την υποβολή 
της αίτησης, με μόνο θέμα την πρόταση ανάκλησης. 

4. Η έκτακτη Γ.Σ., με μυστική ψηφοφορία αποφασίζει 
πάνω στην πρόταση. Την ψηφοφορία διεξάγει Εφορευ¬ 
τική Επιτροπή που εκλέγεται σύμφωνα με όσα ορίζονται 
από την απόφαση αυτή για την ανάδειξη και λειτουργία της 
Εφορευτικής Επιτροπής διεξαγωγής των εκλογής ανάδει¬ 
ξης των με^ών της Ε.Ε. Η ψηφοφορία γίνεται την ίδια 
μέρα. Η Γ.Σ. ψηφίζει με ένα «ΝΑΙ» ή «ΟΧΙ» πάνω στην πρό¬ 
ταση. 

Εφ' όσον υπερψηφιστεί η πρόταση ανάκλησης, τότε η 
ίδια Εφορευτική Επιτροπή ορίζει μέσα σε δέκα (10) μέρες 
νέα ψηφοφορία για την ανάδειξη του νέου μέλους στην 
θέση του ανακαλούμενου. Η εκλογή γίνεται σύμφωνα με 
όσα ορίζονται αντίστοιχα με την απόφαση αυτή. Το νέο 
μέλος εκλέγεται για το υπόλοιπο της θητείας. 

Αρθρο Δέκατο 
Ειδικές Επιτροπές 

1. Η Ε.Ε., για την υποβοήθηση του έργου της σε συγκε¬ 
κριμένους τομείς προτείνει στο Δ.Σ. του Νοσοκομείου τη 
συγκρότηση των παρακάτω Ειδικών Επιτροπών: 

α) Επιτροπή Έρευνας 

β) Εππροπή Ελέγχου Λοιμώξεων (άρθρο 14, παρ. 3 νό¬ 
μοι 1579/85). 

γ) Επιτροπή Φαρμάκων και 

δ) Εππροπή Βιβλιοθήκης. 

Ως Προέδρος κάθε Επιτροπής προτείνεται μέλος της 
Ε.Ε. 

Οι κατευθύνσεις και οι λεπτομέρειες άσκησης του έρ¬ 
γου κάθε Εππροπής, καθορίζονται από την Ε.Ε. στα πλαί¬ 
σια του νόμου και των αποφάσεων των αρμοδίων οργάνων 
της Πολιτείας. 

2. Η Ε.Ε. μπορεί να προτείνει στο Δ.Σ. τη συγκρότηση 
και άλλων Επιτροπών γνωμοδοτικού χαρακτήρα πάνω σε 
συγκεκριμένα θέματα. 

Άρθρο Ενδέκατο 
Αρμοδιότητες Ε.Ε. 

1. ΗΕ.Ε. ασκεί τις αρμοδιότητες που προβλέπονται από 
το νόμο στα πλαίσια των αποφάσεων και οδηγιών του 
Υπουργείου Υγείας, Πρόνοιας και Κοινωνικών Ασφαλί¬ 
σεων και των εξειδικευμένων κατευθύνσεων του Δ.Σ. του 
Νοσοκομείου. 

Αναλυτικότερα, οι αρμοδιότητες της Ε.Ε., αναφέρονται 
κατά τομέα στις επόμενες παραγράφους: 

2. Σε θέματα λειτουργίας του Νοσοκομείου 

1. Εισηγείται στο Δ.Σ. του Νοσοκομείου το πρόγραμμα 
και των ωράριο λειτουργίας των εξωτερικών ιατρείων, 
ύστερα από γνώμη των Διευθυντών των τομέων και συννε- 
νόηση με τα συνεργαζδμενα στο πλαίσιο του συγκροτήμα¬ 
τος Νοσοκομεία, και τα Κ.Υ. του Νοσοκομείου. 

2. Εισηγείται το πρόγραμμα κάλυψης των αναγκών των 
Κέντρων Υγείας και των Περιφερειακών ίατρίων τους σε 
ιατρικά προσωπικό των περιπτώσεων β και γ της παραγρά¬ 
φου 1 του άρθρου 18 του Ν. 1397/1983. 

3. Εισηγείται τα προγράμματα ενεργού εφημερίας και 
εφημερίας ετοιμότητας. 

4. Εισηγείται το επισκεπτήριο νοσηλευομένων. 

5. Επεξεργάζεται τις προτάσεις της Επιτροπής ελέγχου 
λοιμώξεων και εισηγείται στο Δ.Σ. την εφαρμογή των απα¬ 
ραιτήτων μέτρων ή διαδικασιών. 

β. Ελέγχει τις δραστηριότητες και μελετά τις προτάσεις 
των συμβουλευτικών Επιτροπών της Ιατρικής Υπηρεσίας 
και εισηγείται στο Δ.Σ. σχετικά. 

7. Συγκεντρώνει και συντονίζει τα προγράμματα λει¬ 
τουργίας των τομέων και εισηγείται σχετικά στο Δ.Σ. 

8. Εκφράζει γνώμη στο Δ.Σ. για διάθεση γιατρών σε Νο¬ 
σοκομεία που συνδέονται λειτουργικά στα πλαίσια του νο¬ 
μού, του συγκροτήματος ή της περιφέρειας. 

3. Σε θέματα Εκπαίδευσης 

1. Μεριμνά για την εφαρμογή του εκπαιδευτικού προ¬ 
γράμματος του ΚΕ.Σ.Υ. και του ΠΕ.Σ.Υ. 

2. Συντάσσει τα προαιρετικά εκπαιδευτικά προγράμ¬ 
ματα ειδικευομένων και ειδικών και εισηγείται στο Δ.Σ. για 
την εφαρμογή τους. 

3. Εισηγείται στο Δ.Σ. για τη χορήγηση εκπαιδευτικών 
αδειών. 

4. Εισηγείται στο Δ. Σ. για τη χορήγηση αδειών παρακο¬ 
λούθησης συνεδρίων. 

5. Γνωμοδοτεί για τη σκοπιμότητα αγοράς εποπτικού 
υλικού. 

6. Συντονίζει και ελέγχει την εκπαίδευση των γιατρών 
και άλλων επιστημόνων της Ιατρικής υπηρεσίας για λήψη 
ειδικότητας και χορηγεί τα πιστοποιητικά άσκησης και 
απόδοσής τους, όπως ο νόμος ορίζει. 

7. Συνεργάζεται με το τριτοβάθμιο και τα άλλα Νοσοκο¬ 
μεία για το συντονισμό των εκπαιδευτικών προγραμμά¬ 
των. 

8. Έχει την εποπτεία: του ιατρικού φωτογραφείου, 

της επιστημονικής βιβλιοθήκης, 

των αιθουσών και εποπτικών μέσων. 

4. Σε θέματα Έρευνας 

1. Μελετά τις προτάσεις της Επιτροπής έρευνας και ει- 
σηγείται στο Δ.Σ. σχετικά. 

5. Σε θέματα εξοπλισμού 

1. Συντάσσει και υποβάλλει προς έγκριση στο Δ.Σ. μετά 
από μελέτη των αιτήσεων των Διευθυντών των τομέων: 

α) Τον ετήσιο προγραμματισμό αγοράς επιστημονικού 
εξοπλισμού, 

β) το πενταετές πρόγραμμα ανάπτυξης του Νοσοκο¬ 
μείου. 

2. Γνωμοδοτεί για τη σκοπιμότητα εκτάκτων αγορών και 
εισηγείται σχετικά στο Δ.Σ. 

3. Παρακολουθεί την υλοποίηση των προγραμμάτων. 

6. Εκτός από τα παραπάνω, η Ε.Ε. καταγράφει και με¬ 
λετά κάθε θέμα που αναφέρεται στο νοσηλευτικό, επι¬ 
στημονικά - ερευνητικό και εκπαιδευτικό έργο του Νοσο¬ 
κομείου και επεξεργάζεται γενικά ή ειδικά κατά περί¬ 
πτωση μέτρα και τα εισηγείται στο Δ.Σ. του Νοσοκο¬ 
μείου. 

Άρθρο Δωδέκατο 
Εκλογή Διευθυντών Τομέων 

1. Σε κάθε τομέα της Ιατρικής Υπηρεσίας, εκλέγεται 
σύμφωνα με τις διατάξεις της παρ. 5 του άρθρου 58 του Ν. 
2071/1992, κάθε 2 χρόνια ο Διευθυντής του Τομέα με τον 
Αναπληρωτή του. 

Δικαίωμα να εκλεγούν ως Διευθυντές τομέα έχουν οι 
γιατροί ή άλλοι επιστήμονες της Ιατρικής Υπηρεσίας που 


είναι Διευθυντές (Προϊστάμενοι) Τμημάτων του τομέα. Δι¬ 
καίωμα να εκλέξουν έχουν όλοι, ειδικοί και ειδικευόμενοι 
γιατροί και οι άλλοι επιστήμονες που υπηρετούν στον το¬ 
μέα. 

2. Ο Διευθυντής του τομέα και κατά την πρώτη εφαρ¬ 
μογή ο Πρόεδρος του Δ.Σ. του Νοσοκομείου καλέ! τη Γε¬ 
νική Συνέλευση των μελών του τομέα σε καθορισμένη 
ημερομηνία, χώρο και ώρα για εκλογή Εφορευτικής Επι¬ 
τροπής. Η Εφορευτική Επιτροπή είναι τριμελής και εκλέ¬ 
γεται από τη συνέλευση με ανάταση των χεριών. 

Η Γ.Γ. ίου τομέα έχει απαρτία εφόσον είναι παρόντα το 
50% +1 των μελών. Σε περίπτωση που δεν υπάρχει απαρ¬ 
τία των μελών επαναλαμβάνεται σε 8-10 μέρες και βρί¬ 
σκεται σε απαρτία με την παρουσία του 1/4 τουλάχιστον 
των μελών. 

3. Ο Πρόεδρος του Δ.Σ. του Νοσοκομείου καταρτίζει 
κατάσταση των γιατρών και άλλων Επιστημόνων του το¬ 
μέα, που έχουν δικαίωμα σύμφωνα με το νόμο να συμμε¬ 
τέχουν στη διαδικασία εκλογής του Δ/ντή του τομέα και να 
είναι μέλη της Γ.Σ. του τομέα. 

4. Μετά την εκλογή της Εφορευτικής Επιτροπής η Γ .Σ. 
ορίζει την ημερομηνία διεξαγωγής των εκλογών, ή εξου¬ 
σιοδοτεί την Εφορευτική Επιτροπή να την ορίσει, μέσα σε 
δέκα πέντε (15) το αργότερο μέρες από την ημέρα της 
Γ.Σ. 

5. Όσοι επιθυμούν να είναι υποψήφιοι υποβάλλουν 
γραπτή αίτηση στην Εφορευτική Επιτροπή μέχρι δύο μέ¬ 
ρες το αργότερο πριν την ημερομηνία διεξαγωγής των 
εκλογών. Για κάθε υποψήφιο υποβάλλεται και υποψηφιό¬ 
τητα για αναπληρωτή Διευθυντή τομέα. 

6. Η ψηφοφορία είναι μυστική. Το ψηφοδέλτιο που θα 
συγκεντρώσει τους περισσότερους ψήφους και όχι λιγό- 
τερους από το 40% του συνολικού αριθμού των μελών που 
έχουν δικαίωμα να ψηφίσουν, εκλέγει το Δ/ντή τομέα μαζί 
με τον αναπληρωτή του. 

Εάν κανένα ψηφοδέλτιο δεν συγκεντρώνει το ποσοστό 
αυτό, η εκλογή επαναλαμβάνεται σε οκτώ μέρες, μεταξύ 
των δύο πρώτων σε αριθμό ψήφων. Στην επαναληπτική 
εκλογή εκλέγεται όποιος συκεντρώνει το 50% + 1 των 
έγκυρων ψηφοδελτίων. 

7. Η Εφορευτική Επιτροπή καταρτίζει ξεχωριστό ψηφο¬ 
δέλτιο για κάθε υποψήφιο μαζί με τον υποψήφιο - ανα¬ 
πληρωτή. 

8. Εάν δεν έχει υποβληθεί υποψηφιότητα για εκλογή 
αναπληρωτή στο ψηφοδέλτιο και εκλέγει τον Διευθυντή, 
τότε αναπληρωτής εκλέγεται ο υποψήφιος αναπληρωτής 
του επόμενου σε σειρά ψήφων ψηφοδελτίου. 

Άρθρο Δέκατο τρίτο 
Ανάκληση - Αντικατάσταση Δ/ντή τομέα 

1.0 Διευθυντής του τομέα και ο αναπληρωτής του ανα¬ 
καλούνται με απόφαση της Γ.Σ. του τομέα, ύστερα από 
πρόταση ανάκλησης που υποβάλλεται στον Πρόεδρο της 
Ε.Ε. της Ιατρικής Υπηρεσίας από το 1 /4 τουλάχιστον, των 
μελών του τομέα που έχουν δικαίωμα ψήφου. 

Η πρόταση υποβάλλεται γραπτά. 

Ο πρόεδρος της Ε.Ε. μέσα σε είκοσι (20) μέρες από την 
υποβολής της πρότασης ανάκλησης συγκαλεί τη Γ.Σ. του 
τομέα με μόνο θέμα την πρόταση ανάκλησης. 

Η Γ.Σ. αποφασίζει πάνω στην πρόταση με μυστική ψη¬ 
φοφορία, που διεξάγεται την ίδια μέρα από Εφορευτική 
Επιτροπή που εκλέγεται σύμφωνα με την παράγραφο 2 

του προηγούμενου άρθρου. Η Γ.Σ. ψηφίζει με ένα «ΝΑΙ» ή 
«ΟΧΙ» πάνω στην πρόταση. 

2. Για να γίνει δεκτή η πρόταση ανάκλησης απαιτείται να 
συγκεντρώσει τους ψήφους του 60% των μελών του το¬ 
μέα που έχουν δικαίωμα ψήφου: Εάν η πρόταση γίνεται 
δεκτή, ο Πρόεδρος της Ε.Ε. της Ιατρικής Υπηρεσίας καλεΙ 
Γ.Σ. του τομέα για την εκλογή νέου Διευθυντή τομέα σύμ¬ 
φωνα με όσα ορίζονται στο ενδέκατο άρθρο. 

3. Σε περίπτωση που ο Προέδρος της Ε.Ε. παραλείψει 
να κινήσει την παραπάνω διαδικασία, τα μέλη που υπέβα¬ 
λαν την πρόταση ανάκλησης ζητούν με αίτησή τους από 
τον Πρόεδρο του Δ.Σ. του Νοσοκομείου να κινήσει τις σχε¬ 
τικές διαδικασίες. 

4. Αντικατάσταση του Δ/ντή τομέα γίνεται: 

α) Λόγω παραίτησης από τη θέση ή συνταξιοδότησης 
και 

β) Λόγω θανάτου. 

Η αντικατάσταση γίνεται για το υπόλοιπο της θητείας με 
νέα ψηφοφορία από την Γενική Συνέλευση των μελών του 
τομέα με τις διαδικασίες που προβλέπονται για την εκλογή 
Δ/ντών τομέων του άρθρου (11) της απόφασης αυτής. 

Την Γ ενική Συνέλευση συγκαλεί ο αναπληρωτής Δ/ντής 
Τομέα και σε περίπτωση που δεν υπάρχει ο Πρόεδρος του 
Δ.Σ. του Νοσοκομείου. Εάν το χρονικό διάστημα που απο¬ 
μένει για να συμπληρωθεί η διετής θητεία του Δ/ντή τομέα 
είναι έξη (6) και λιγότεροι μήνες, η αντικατάσταση για το 
υπόλοιπο της θητείας γίνεται από τον αναπληρωτή του 
εφόσον υπάρχει. Μέχρι να ολοκληρωθεί η διαδικασία αντι¬ 
κατάστασης, τις αρμοδιότητες του Δ/ντή Τομέα ασκεί ο 
αναπληρωτής του και σε περίπτωση που δεν υπάρχει, αυ¬ 
τές ασκούνται από τον Πρόεδρο της Επιστημονικής Επι¬ 
τροπής. 

Αρθρο Δέκατο τέταρτο 
Αρμοδιότητες Δ/ντή Τομέα 

I. Ο Διευθυντής του τομέα έχει σύμφωνα με τις διατά¬ 
ξεις του άρθρου 58 του Ν. 2071/92 την διοικητική ευθύνη 
του τομέα και ασκεί όλες τις αρμοδιότητες, όπως αυτές 
καθορίζονται από το ίδιο άρθρο. 

Ειδικότερα αναφέρονται οι αρμοδιότητες αυτές στις 
επόμενες παραγράφους: 

1) Τα θέματα λειτουργίας των Τμημάτων. 

2) Συντονίζει τα Προγράμματα λειτουργίας: 

- των τμημάτων (και Πανεπ. κλινικών) 

- των τακτικών Εξωτερικών Ιατρείων 

- των ειδικών μονάδων 

- των ειδικών ιατρείων 

- των κλινικών ή ειδικών εργαστηρίων του τομέα του και 
τα υποβάλλει για έγκριση στο Δ.Σ. 

3) Ελέγχει την εφαρμογή των παραπάνω προγραμμάτων 
μετά την έγκρισή τους από το Δ.Σ. και εποπτεύει την διεκ¬ 
περαίωσή τους. 

4) Συντονίζει, ελέγχει και εποπτεύει τις δραστηριότητες 
των ειδικών γιατρών του τομέα που τυχόν δεν ανήκουν σε 
τμήμα. 

5) Συντονίζει το πρόγραμμα εφημεριών των τμημάτων 
σύμφωνα με το άρθρο 88 του Ν. 2071/92 και ελέγχει την 
εφαρμογή του μετά την έγκριση του Δ.Σ. 

6) Ο ίδιος εφημερεύει προαιρετικά. 

7) Στην άσκηση των καθηκόντων τους ως Διευθυντοϋ 
Τμήματος, έχει όλες τις σχετικές αρμοδιότητες. 

8) Συντονίζει το πρόγραμμα κανονικών αδειών του προ¬ 


σωπικού της Ιατρικής Υπηρεσίας του τομέα του, σύμφωνα 
με τις προτάσεις των τμημάτων και τα οριζόμενα από το 
άρθρο 74 του Ν. 2071/92. 

9) Συντονίζει τον ετήσιο προγραμματισμό εξοπλισμού 
των τμημάτων από το πενταετές πρόγραμμα ανάπτυξης 
του τομέα και τα υποβάλλει στην Ε.Ε. 

10) Ελέγχει τη σκοπιμότητα των εκτάκτων αγορών υλι¬ 
κών και εξοπλισμού του τομέα και εισηγείται σχετικά στο 
Δ.Σ. 

11) Ενημερώνει καθημερινά για την κίνηση των ασθε¬ 
νών στον τομέα τους, υπογράφοντες το δελτίο κίνησης 
των ασθενών. 

12) Μεριμνά ώστε να υπάρχουν καθημερινώς διαθέσι¬ 
μες κλίνες (15-20%) της ολικής δύναμης κρεββατιών του 
τομέα για την αντιμετώπιση εκτάκτων περιπτώσεων πα- 
ρεμβαίνοντας όταν απαιτείται, ρυθμιστικά στις εισαγωγές 
χρονίως ασθενών σε διάφορα τμήματα. 

13) Ελέγχει τον κατάλογο αναμονής των τακτικών εισα¬ 
γωγών και την τήρηση των κριτηρίων προτεραιότητας. 

14) Μεριμνά για ίση κατανομή των δραστηριοτήτων του 
τομέα μεταξύ ομοειδών τμημάτων, ώστε να αποφεύγεται 
η υπέρμετρα άνιση ανάπτυξη ορισμένων σε βάρος άλλων. 

15) Συντονίζει το έργο του Ιατρικού με το νοσηλευτικό 
και διοικητικό προσωπικό του τομέα σε συνεργασία με 
τους προϊσταμένους των αντιστοίχων υπηρεσιών για θέ¬ 
ματα που υπερβαίνουν τις αρμοδιότητες του Δ/ντή Τμή¬ 
ματος. 

16) Απαντά στις έγγραφες αναφορές του προσωπικού 
του τομέα του ή τις προωθεί στο Δ.Σ., αν το κρίνει σκό¬ 
πιμο, 

17) Συνεργάζεται με τους Δ/ντές των άλλων τομέων για 
το συντονισμό του έργου όλων των τομέων του Νοσο- 
μείου. 

18) Μετέχει στις Επιτροπές: 

- Διακίνησης ασθενών 

- Αξιολόγησης 

Μ. Έχει την ευθύνη για την συγκέντρωση και τήρηση των 
απαραίτητων στατιστικών στοιχείων λειτουργίας των τμη¬ 
μάτων που τεκμηριώνουν τα κριτήρια αξιολόγησης, όπως 
ορίζει το άρθρο 69 του Ν. 2071/92. 

1) Μεριμνά για την εύρυθμη λειτουργία του τομέα του. 

2) Συγκαλεί τη Γενική Συνέλευση του τομέα. 

3) ΠροΤσταται της Γραμματείας του τομέα. 

4) Εισηγείται στο Δ.Σ. για θέματα που αφορούν στον το¬ 
μέα του. 

Μεταβιβάζει τις αποφάσεις του Δ.Σ. προς τους Δ/ντές 
των Τμημάτων, καθώς και τις εισηγήσεις των Δ/ντών του 
προς το Δ.Σ. 

5) Συνεργάζεται με τους αντίστοιχους Διευθυντές το¬ 
μέων των Νοσοκομείων που ανήκουν στο ίδιο συγκρότημα 
και έχουν ιδιαίτερη λειτουργική διασύνδεση, για τις ανά¬ 
γκες της διασύνδεσης αυτής. 

111. Σε θέματα Εκπαίδευσης. 

1) Συγκεντρώνει τα προγράμματα ανακύκλωση (ΒΟΤΑ- 
ΤΙΟΝ) και εποπτείας των ειδικευσμένων και τα αναλυτικά 
κατά τις ειδικότητες προγράμματα δραστηριοτήτων και 
ελέγχει την εφαρμογή τους. 

2) Συντονίζει τα προγράμματα μετεκπαιδευτικών μαθη¬ 
μάτων του τομέα και μεριμνά για την υλοποίησή τους. 

3) Μεριμνά για την υλοποίηση των διανοσοκσμειακών 
εκπαιδευτικών δραστηριοτήτων των ειδικευσμένων. 

4) Παρακολουθεί και βεβαιώνει την εκπαίδευση και με- 

τεκπαίδευση των γιατρών και εισηγείται στην Επιστημο¬ 
νική Επιτροπή τη χορήγηση των σχετικών πιστοποιητι¬ 
κών. 

5) Συγκεντρώνει και συντονίζει τα προγράμματα ενδο- 
νοσοκομειακής συνεχούς εκπαίδευσης ειδικευόμενων και 
μεριμνά για την υλοποίησή τους. 

6) Μεριμνά για την υλοποίηση των διανοσοκομειακών 
εκπαιδευτικών προγραμμάτων συνεχούς εκπαίδευσης ει¬ 
δικευμένων. 

7) Συντονίζει το πρόγραμμα αδειών για πρακολούθηση 
συνεδρίων του τομέα του, όπως ορίζει το άρθρο 74 του Ν. 
2071/92 ελέγχει την υλοποίησή του και μεριμνά για την 
παραπέρα αξιοποίησή τους. 

8) Συντονίζει το πρόγραμμα εκπαιδευτικών αδειών, που 
προβλέπονται από το νόμο και εισηγείται σχετικά στην 
Επιστημονική Επιτροπή. 

Αρθρο Δέκατο πέμπτο 
Γ.Σ. Τομέα 

1. Η Γενική Συνέλευση (Γ.Σ.) των μελών του τομέα είναι 
υπεύθυνη για τη λειτουργία και ανάπτυξη του τομέα και για 
τη συμμετοχή τους στην αντιμετώπιση των προβλημάτων 
του Νοσοκομείου. 

2. Η. Γ.Σ.Τ. αποτελείται από τους γιατρούς και άλλους 
επιστήμονες του τομέα. 

3. Η Συνέλευση του τομέα εκλέγει κάθε δύο χρόνια τον 
Δ/ντή του τομέα ανάμεσα από τους Διευθυντές των τμη¬ 
μάτων, σύμφωνα με όσα ορίζονται με την απόφασή αυτή. 

4. Η Γ.Σ.Τ. συνεδριάζει τακτικά και μία φορά κάθε 6 μή¬ 
νες και αποφασίζει για κάθε θέμα που αφορά τη λειτουρ¬ 
γία του τομέα. Τη Γ.Σ. συγκαλεί ο Διευθυντής του τομέα 
που κοινοποιεί την απόφαση σύγκλησης μαζί με την ημε¬ 
ρήσια διάταξη των θεμάτων στα μέλη δέκα (10) τουλάχι¬ 
στον μέρες νωρίτερα. 

5. Έκτακτη σύγκληση της Γ.Σ.Τ. γίνεται, μόνο για αντι¬ 
κατάσταση εκπροσώπων ή και για εκλογή αιρετών μελών 


για την Επιτροπή αξιολόγησης και όταν υποβάλλεται πρό¬ 
ταση ανάκληση του Δ/ντή. 

Η απόφαση για τη σύγκληση έκτακτης Γ.Σ. μαζί με το 
θέμα ανακοινώνεται στα μέλη πέντε τουλάχιστον μέρες 
πριν από την ημέρα σύγκλησης. 

6. Στις συνεδριάσεις της Γ.Σ.Τ. προΐσταται ο Διευθυ¬ 
ντής του τομέα και σε απουσία του ο αναπληρωτής. 

Χρέη Γραμματέα εκτελεί ο επικεφαλής της γραμμα¬ 
τείας του τομέα. 

Αρθρο Δέκατο έκτο 

1. Όπου δεν συγκροτείται Ε.Ε. λόγω αδυναμίας συμμε¬ 
τοχής υποψηφίων στη διαδικασία των εκλογών για ανά¬ 
δειξη εκπροσώπων στην Ε.Ε. ή λόγω μειωμένου αριθμού 
υπηρετούντων γιατρών, οι αρμοδιότητες ασκούνται απευ¬ 
θείας από τον Πρόεδρο του Δ.Σ. του Νοσοκομείου ή τον 
Γενικό Διευθυντή του Νοσοκομείου, όπου έχει προσληψ- 
θεί σύμφωνα με τις διατάξεις της παραγράφου 7 του άρ- ' 
θρου 55 του Ν. 2071/92. 

2. Όπου ο Διευθυντής τομέα και αναπληρωτής του πα¬ 
ραλείπουν την άσκηση των αρμοδιοτήτων τους, οι αρμο¬ 
διότητες αυτές ασκούνται από τον Πρόεδρο της Ε.Ε. 

3. Η διαδικασία εκλογής των μελών της Ε.Ε. και των 
Διευθυντών τομέων, κινείται δύο (2) τουλάχιστον μήνες 
πριν από τη λήξη της θητείας τους. 

Αρθρο Δέκατο έβδομο 

Από τις διατάξεις αυτής της απόφασης δεν προ καλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 1995 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ(3Κ 
5234312 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωυοΰδΐ τηλ.: 52.48.188 

•Για φωτοαντίγραφο παλαιών τευχών στην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.26.713 - 52.49.547_ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και η άνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) > » » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. &Ε.Π.Ε. 

ια) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κωδικός αρ*θ. κστόθεαης στο Δηρόαιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

χ 500 

» 150 

» 10.500 

» 5.500 


3ίες: τηλ. 52.48.320 


ΑΠΟ ΤΟ Ε6ΝΙΚΟ ΤΥΠΟΓΡΑΦΕΙΟ 






















